Vurğulanmışdır ki, hesabat dövründə ATİAHİRK Azərbaycanın gənclər siyasətinin fəal iştirakçılarından birinə çevrilmişdir. Komitə tərəfindən hər il ali məktəb tələbələri üçün bədii yaradıcılıq festivalları, müsabiqələr, intellektual yarışlar, istedadlı gənclərin aşkarlanması və onların potensial imkanlarının genişləndirilməsi ilə bağlı tədbirlər təşkil olunmuşdur. Bu cür tədbirlər çərçivəsində tələbələrə adlı təqaüdlərin verilməsi xüsusi əhəmiyyət kəsb edir. Həmçinin komitə tərəfindən aztəminatlı ailələrdən olan tələbələr üçün pulsuz nahar yeməyinin təşkil olunması artıq ənənə halını almışdır. 2011-2012-ci tədris ilindən başlayaraq aztəminatlı ailələrdən olan 38 tələbənin təhsil haqqının 30 faizi həmkarlar ittifaqının vəsaiti hesabına ödənilmişdir.